CELEX: 32007R1372
Language: hr
Date: 2007-10-23 00:00:00
Title: Uredba (EZ) br. 1372/2007 Europskog parlamenta i Vijeća od 23. listopada 2007. o izmjeni Uredbe Vijeća (EZ) br. 577/98 o provedbi ankete o radnoj snazi na uzorku u Zajednici  Tekst značajan za EGP

14/Sv. 003
            
            
               HR
            
            
               Službeni list Europske unije
            
            
               72
            
         32007R1372
   
               L 315/42
            
            
               SLUŽBENI LIST EUROPSKE UNIJE
            
            
               23.10.2007.
            
         
      UREDBA (EZ) br. 1372/2007 EUROPSKOG PARLAMENTA I VIJEĆA
   
   od 23. listopada 2007.
   o izmjeni Uredbe Vijeća (EZ) br. 577/98 o provedbi ankete o radnoj snazi na uzorku u Zajednici
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 285. stavak 1.,
   uzimajući u obzir prijedlog Komisije,
   djelujući u skladu s postupkom utvrđenim u članku 251. Ugovora (1),
   budući da:
   
               (1)
            
            
               U skladu s Lisabonskom strategijom, i kako je potvrđeno srednjoročnom revizijom te strategije u 2005., Europa mora dodatno usredotočiti svoju politiku na rast i zapošljavanje s ciljem postizanja lisabonskih ciljeva.
            
         
               (2)
            
            
               Razvoj Zajednice i djelovanje unutarnjeg tržišta povećavaju potrebu za usporedivim podacima koji omogućuju ocjenu utjecaja strukture i raspodjele plaća na tržištu rada, posebno kao sredstvo analize napretka u pogledu gospodarske i socijalne kohezije.
            
         
               (3)
            
            
               Kako bi izvršavala zadaće koje su joj dodijeljene, Komisija zahtijeva podatke o rangiranju plaća po socioekonomskim karakteristikama kao i u odnosu na različite oblike plaćenog zaposlenja, koje su bitne za analizu i razumijevanje tržišta rada i promjene koje se događaju u strukturi radne snage. U tom smislu, opće su prepoznate prednosti posjedovanja podataka o plaćama po decilima u odnosu na druge karakteristike zapošljavanja.
            
         
               (4)
            
            
               Anketa Zajednice o radnoj snazi je u biti prvi i najmjerodavniji referentni izvor podataka o tržištu rada u Europskoj uniji, a podaci o plaćama, kao temeljna varijabla za objašnjavanje ponašanje na tržištu rada, trebali bi biti standardni element ove ankete kako bi se omogućila potpunija analiza tržišta rada.
            
         
               (5)
            
            
               Provedeno je savjetovanje s Odborom za statistički program, osnovanim Odlukom Vijeća 89/382/EEZ, Euratom (2), u skladu s člankom 3. te Odluke.
            
         
               (6)
            
            
               Uredbu Vijeća (EZ) br. 577/98 (3) trebalo bi stoga na odgovarajući način izmijeniti,
            
         DONIJELI SU OVU UREDBU:
   Članak 1.
   Uredba (EZ) br. 577/98 mijenja se kako slijedi:
   
               1.
            
            
               u članku 4. stavak 1. točka (l) zamjenjuje se sljedećim:
               
                           „(l)
                        
                        
                           plaće iz glavnog posla”.
                        
                     
         
               2.
            
            
               Članak 6. zamjenjuje se sljedećim:
               „Članak 6.
               Prijenos rezultata
               U roku od dvanaest tjedana od kraja referentnog razdoblja, države članice prosljeđuju u Eurostat rezultate ankete, bez izravnih identifikatora.
               Kad se administrativni podaci koriste za opskrbu podacima koji odgovaraju karakteristici ankete ‚plaće za glavni posao’, ti se podaci mogu proslijediti u Eurostat u roku od dvadeset jednog mjeseca od završetka referentnog razdoblja.”.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Strasbourgu 23. listopada 2007.
      
         
            Za Europski parlament
         
         
            Predsjednik
         
         H.-G. PÖTTERING
         
      
      
         
            Za Vijeće
         
         
            Predsjednik
         
         M. LOBO ANTUNES
         
      
   
   
      (1)  Mišljenje Europskog parlamenta od 10. srpnja 2007. (još nije objavljeno u Službenom listu) i Odluka Vijeća od 9. listopada 2007.
   
      (2)  SL L 181, 28.6.1989., str. 47.
   
      (3)  SL L 77, 14.3.1998., str. 3. Uredba kako je zadnje izmijenjena Uredbom (EZ) br. 2257/2003 Europskog parlamenta i Vijeća (SL L 336, 23.12.2003., str. 6.).